2024 בארצות הברית

**[[2024]] ב[[ארצות הברית]]** היא השנה בה חגגה ארצות הברית 248 שנה מיום היווסדה.

## הנהגה
* נשיא ארצות הברית: ג'ו ביידן
* סגנית נשיא ארצות הברית: קמלה האריס
* יושב ראש בית הנבחרים של ארצות הברית: מייק ג'ונסון
* מנהיג הרוב של הסנאט: צ'אק שומר
* הקונגרס של ארצות הברית: 118

## אירועים בולטים
[240px|ממוזער|מסלול [ליקוי החמה המלא ב-8 באפריל 2024]]
280px|ממוזער|MV דאלי, 26 במרץ 2024
[230px|ממוזער|5 בנובמבר: [דונלד טראמפ מנצח במערכת הבחירות הנשיאותיות ה-60 של ארצות הברית]]
* 1 בינואר – בהתאם לחוק זכויות היוצרים האמריקני, כל הספרים, הסרטים והיצירות שפורסמו במקור בשנת 1928 הפכו לנחלת הכלל. מבין היצירות הבולטות ביותר שנכנסו לרשות הציבור בתאריך זה היה סרט האנימציה "ספינת הקיטור וילי" אשר היה הסרט הראשון מבין הסרטים בכיכובו של מיקי מאוס שהופץ מסחרית.
* 22 בפברואר – לראשונה בהיסטוריה של התעופה חללית לא-מאוישת של חברה מסחרית נחתה בהצלחה על הירח. הנחתת "אודיסאוס" של חברת Intuitive Machines  האמריקנית שוגרה ממרכז החלל קנדי, ונחתה סמוך לקוטב הדרומי  של הירח.
* 26 במרץ – גשר פרנסיס סקוט קי בבולטימור קרס, לאחר שאוניית המכולות MV דאלי התנגשה באחד מעמודי התמיכה שלו.
* 8 באפריל – בארצות הברית התרחש ליקוי חמה מלא. העלטה המוחלטת התקיימה במסלול שעבר במדינות טקסס, אוקלהומה, ארקנסו, מיזורי, אילינוי, קנטקי, אינדיאנה, חלק קטן מאוד של מישיגן, אוהיו, פנסילבניה, ניו יורק, ורמונט, ניו המפשייר ומיין.
* 17 באפריל – בית הנבחרים של ארצות הברית קבע ברוב של 377 נגד 44 מתנגדים (מתוכם 43 מהמפלגה הדמוקרטית ואחד מהמפלגה הרפובליקנית) כי הקריאה "מהנהר עד לים" היא אנטישמית..
* 30 במאי – נשיא ארצות הברית לשעבר דונלד טראמפ הורשע על ידי חבר מושבעים בפרשת תשלום דמי שתיקה  לכוכבת הפורנוגרפיה סטורמי דניאלס. גזר הדין יינתן ב-11 ביולי
* 13 ביולי – ניסיון ההתנקשות בדונלד טראמפ בפנסילבניה: במהלך עצרת בחירות בפנסילבניה נורה נשיא ארצות הברית לשעבר דונלד טראמפ על ידי תומאס מת'יו קרוקס ונפצע באוזנו.
* 15 ביולי – דונלד טראמפ הודיע בפוסט שכתב ברשת החברתית שלו Truth Social, זמן קצר לפני פתיחת הוועידה הרפובליקנית הלאומית, כי בחר בג'יי. די. ואנס, סנאטור מטעם מדינת אוהיו, למועמד לסגן נשיא ארצות הברית מטעם המפלגה הרפובליקנית.
* 21 ביולי – נשיא ארצות הברית ג'ו ביידן הודיע בציוץ בטוויטר על פרישתו מייצוג המפלגה הדמוקרטית בבחירות לנשיאות, ועל תמיכתו בסגניתו קמלה האריס כמועמדת לנשיאות במקומו.
* 1 באוגוסט – עסקת חילופי האסירים עם רוסיה: 26 אנשים משוחררים מנמל התעופה הבין-לאומי אנקרה אסנבואה בעסקת חילופי השבויים הגדולה ביותר שהתקיימה בין ארצות הברית לרוסיה מאז תקופת המלחמה הקרה.
* 23 באוגוסט – המועמד העצמאי רוברט קנדי ג'וניור הודיע על פרישתו מבחירות ועל תמיכתו בדונלד טראמפ.
* 5 בנובמבר – בבחירות לנשיאות ניצח הנשיא לשעבר ומועמד המפלגה הרפובליקנית דונלד טראמפ לאחר שגבר על יריבתו מועמדת המפלגה הדמוקרטית וסגנית הנשיא המכהנת קמלה האריס.
* 8 בנובמבר – הוגש אישום לבית המשפט הפדרלי במנהטן שחשף כי ה-FBI סיכל תוכנית של משמרות המהפכה ו"יחידת המבצעים השחורים" של חזבאללה להתנקש בחייו של הנשיא הנבחר ארצות הברית דונלד טראמפ.
* 18 בדצמבר – הרוצח המורשע ג'וזף קורקורן מוצא להורג באינדיאנה, ההוצאה להורג הראשונה במדינה מאז 2009.

## נפטרו
**([[:קטגוריה:אמריקאים שנפטרו ב-2024|קטגוריה:אמריקאים שנפטרו ב-2024]])**
[ממוזער|120px|[או. ג'יי. סימפסון]]
[ממוזער|120px|[שלי דובאל]]
[ממוזער|120px|[רות וסטהיימר]]
[ממוזער|100px|[שאנן דוהרטי]]
[ממוזער|120px|[ג'יימס ארל ג'ונס]]
[ממוזער|120px|[קווינסי ג'ונס]]
[ממוזער|120px|[ג'ימי קרטר]]
* 2 בינואר – גורדון סאליבן, גנרל אמריקאי ששימש כראש מטה צבא ארצות הברית, כחבר במטות המשולבים וכמזכיר הצבא בפועל (נולד ב-1937)
* 4 בינואר – דייוויד סול, שחקן וזמר אמריקאי-בריטי (נולד ב-1943)
* 8 בינואר – אדן קנטו, שחקן ובמאי קולנוע מקסיקני-אמריקאי (נולד ב-1981)
* 10 בינואר – טרי ביסון, סופר אמריקאי (נולד ב-1942)
* 2 בפברואר – קארל ות'רס, שחקן, במאי ושחקן פוטבול מקצועי אמריקאי (נולד ב-1948)
* 2 בפברואר – דון מארי, שחקן קולנוע אמריקאי (נולד ב-1929)
* 5 בפברואר – טובי קית', זמר קאנטרי, מפיק מוזיקלי ושחקן אמריקאי (נולד ב-1961)
* 23 בפברואר – ג'קי לוגרי, שחקנית אמריקאית (נולדה ב-1930)
* 27 בפברואר – ריצ'רד לואיס, סטנדאפיסט ושחקן טלוויזיה וקולנוע אמריקאי יהודי (נולד ב-1947)
* 29 בפברואר – דייוויד בורדוול, תאורטיקן אמריקאי והיסטוריון של הקולנוע (נולד ב-1947)
* 1 במרץ – אייריס אפפל, אשת עסקים, מעצבת פנים ואייקון אופנה יהודייה-אמריקאית (נולדה ב-1921)
* 10 במרץ – אריק כרמן, זמר, פזמונאי, גיטריסט וקלידן יהודי-אמריקאי (נולד ב-1949)
* 11 במרץ – פול אלכסנדר, עורך דין אמריקאי ניצול פוליו אשר שבר שיא גינס כאדם שחי הכי הרבה זמן בתוך ריאת ברזל (נולד ב-1946)
* 26 במרץ – ריצ'רד סרה, אמן אמריקאי, שנודע בפסליו המינימליסטיים (נולד ב-1938)
* 27 במרץ – ג'ו ליברמן, פוליטיקאי אמריקאי והיהודי הראשון שהיה מועמד לתפקיד סגן הנשיא (נולד ב-1942)
* 29 במרץ – לואיס גוסט ג'וניור, שחקן קולנוע אמריקאי (נולד ב-1936)
* 2 באפריל – ג'ון בארת', סופר אמריקאי (נולד ב-1930)
* 6 באפריל – ג'וזף ברנן, עורך דין ופוליטיקאי אמריקאי שכיהן כמושל ה-70 של מיין בשנים 1987-1979 מטעם המפלגה הדמוקרטית (נולד ב-1934)
* 10 באפריל – או. ג'יי. סימפסון, שחקן פוטבול וקולנוע אמריקאי (נולד ב-1947)
* 13 באפריל – פיית' רינגולד, ציירת, פסלת, אמנית תקשורת מעורבת, סופרת, מורה ומרצה אמריקאית (נולדה ב-1930)
* 19 באפריל – דניאל דנט, פילוסוף אמריקאי (נולד ב-1942)
* 20 באפריל – דייוויד פריור, פוליטיקאי אמריקאי מארקנסו, איש המפלגה הדמוקרטית (נולד ב-1934)
* 24 באפריל – דונלד פיין, פוליטיקאי אמריקאי (נולד ב-1958)
* 30 באפריל – פול אוסטר, סופר אמריקאי (נולד ב-1947)
* 7 במאי – סטיב אלביני, מוזיקאי, מפיק מוזיקלי, טכנאי הקלטות, ועיתונאי מוזיקה אמריקאי (נולד ב-1961)
* 9 במאי – רוג'ר קורמן, קולנוען אמריקני (נולד ב-1926)
* 16 במאי – דבני קולמן, שחקן אמריקאי (נולד ב-1932)
* 10 במאי – ג'יימס האריס סימונס, מתמטיקאי, איש אקדמיה, סוחר בשוק ההון ונדבן יהודי-אמריקאי (נולד ב-1938)
* 17 במאי – באד אנדרסון, קצין בחיל האוויר האמריקאי (נולד ב-1922)
* 23 במאי – מורגן ספרלוק, יוצר סרטים תיעודיים, הומוריסטן, מפיק טלוויזיה, תסריטאי ועיתונאי אמריקאי (נולד ב-1970)
* 27 במאי – ביל וולטון, כדורסלן אמריקאי (נולד ב-1952)
* 7 ביוני – ויליאם אנדרס, טייס חיל האוויר האמריקני, אסטרונאוט ומנהל בכיר בנאס"א (נולד ב-1933)
* 8 ביוני – צ'ט ווקר, כדורסלן אמריקאי (נולד ב-1940)
* 12 ביוני – ג'רי וסט, כדורסלן אמריקאי (נולד ב-1938)
* 13 ביוני – בנג'י גרגורי, שחקן אמריקאי אשר נודע בעיקר בזכות תפקידו של בריאן טאנר בסיטקום "אלף" (נולדה ב-1978)
* 24 ביוני – שיפטי שלשוק, ראפר ופזמונאי אמריקאי, הידוע בעיקר כמייסד משותף וסולן להקת הראפ רוק קרייזי טאון (נולד ב-1974)
* 25 ביוני – ביל קובס, שחקן קולנוע וטלוויזיה אמריקאי (נולד ב-1934)
* 5 ביולי – ג'ון לנדאו, מפיק סרטים יהודי-אמריקאי (נולד ב-1960)
* 10 ביולי – ג'ו אנגל, אסטרונאוט אמריקאי (נולד ב-1932)
* 11 ביולי – שלי דובאל, שחקנית, מפיקה, תסריטאית וזמרת אמריקאית (נולדה ב-1949)
* 12 ביולי – רות וסטהיימר, סקסולוגית, מטפלת מינית, שחקנית וסופרת אמריקאית-יהודייה ילידת גרמניה ניצולת השואה (נולדה ב-1928)
* 13 ביולי – ריצ'רד סימונס, מדריך כושר גופני אמריקאי שקידם תוכניות כושר להרזיה (נולד ב-1948)
* 13 ביולי – שאנן דוהרטי, שחקנית ובמאית אמריקאית (נולדה ב-1971)
* 16 ביולי – ג'ו בראיינט, כדורסלן ומאמן כדורסל אמריקאי (נולד ב-1954)
* 18 ביולי – בוב ניוהארט, שחקן וקומיקאי אמריקאי (נולד ב-1929)
* 25 ביולי – מרטין אינדיק, דיפלומט יהודי-אמריקאי (נולד ב-1951)
* 4 באוגוסט – צונג-דאו לי, פיזיקאי אמריקאי ממוצא סיני (נולד ב-1926)
* 9 באוגוסט – סוזן ווצ'יצקי, אשת עסקים יהודייה-אמריקאית שהייתה מנכ"לית יוטיוב מ-2014 עד ל-2023 (נולדה ב-1968)
* 14 באוגוסט – ג'ינה רולנדס, שחקנית קולנוע וטלוויזיה אמריקנית (נולדה ב-1930)
* 18 באוגוסט – פיל דונהיו, איש תקשורת, סופר ומפיק סרטים אמריקאי (נולד ב-1935)
* 21 באוגוסט – ג'ון איימוס, שחקן אמריקני (נולד ב-1939)
* 26 באוגוסט – סיד אודי, שחקן ומתאבק אמריקאי (נולד ב-1960)
* 2 בספטמבר – ג'יימס דארן, שחקן, זמר ובמאי אמריקאי (נולד ב-1936)
* 9 בספטמבר – ג'יימס ארל ג'ונס, שחקן קולנוע ותיאטרון אמריקאי אשר נודע במיוחד בזכות דיבוב הדמות דארת' ויידר (נולד ב-1931)
* 15 בספטמבר – טיטו ג'קסון, מוזיקאי, זמר וכותב שירים אמריקאי (נולד ב-1953)
* 22 בספטמבר – פרדריק ג'יימסון, מרקסיסט ומבקר ספרות אמריקאי (נולד ב-1934)
* 28 בספטמבר – קריס קריסטופרסון, מוזיקאי ושחקן קולנוע אמריקאי (נולד ב-1936)
* 29 בספטמבר – ריצ'רד המילטון, מתמטיקאי אמריקאי אשר היה פרופסור באוניברסיטת קולומביה (נולד ב-1943)
* 30 בספטמבר – דיקמבה מוטומבו, כדורסלן אמריקאי יליד הרפובליקה הדמוקרטית של קונגו ששיחק בעמדת הסנטר (נולד ב-1966)
* 14 באוקטובר – פיליפ זימברדו, פסיכולוג אמריקאי (נולד ב-1933)
* 29 באוקטובר – טרי גאר, שחקנית קולנוע וטלוויזיה אמריקנית (נולדה ב-1944)
* 3 בנובמבר – קווינסי ג'ונס, מפיק ומעבד מוזיקלי, מלחין פסקולים, מפיק סרטים, מתזמר וחצוצרן אמריקאי. (נולד ב-1933)
* 29 בדצמבר – ג'ימי קרטר, הנשיא ה-39 של ארצות הברית אשר כיהן כנשיא בין השנים 1977 עד 1981. (נולד ב-1924)

## קישורים חיצוניים

## הערות שוליים

*
קטגוריה:שנות ה-2020 בארצות הברית
ארצות הברית